» 01. Introducció

En els moments de començar a preparar aquesta II Trobada de Dones
i poder avaluar el que i el com la preparàvem, ens va semblar
fonamental incorporar un grup de treball, el de Salut, que fa deu
anys no hi era.

Es pot estudiar la salut, la manca d’aquesta per al conjunt de la
població, però fa anys que hi ha professionals, entitats, grups
de recerca que han estudiat i treballen fent visibles els
determinants en salut que tenen efectes sobre les persones
(habitatge, precarietat laboral, contaminació,...) i dins
d’aquest marc assenyalar l’existència de desigualtats de gènere
relacionades amb el compaginar vida laboral i familiar, atur,
inestabilitat laboral, sobre càrrega per cures, solitud no
volguda,...

En aquest context cal afegir el impacte de la Covid19 en la salut
de les dones, que ha posat el focus –vol dir que ha visibilitzat-
tot d’aspectes que ja patien les dones i que amb la parada, sobre
esforç de cures, la feminització de la pobresa està mostrant amb
tota la seva cruesa les desigualtats que pateixen moltes dones.

En les diferents reunions del Grup de Treball s’han identificat
necessitats, projectes en curs, la denúncia de la permanent
mirada de la salut des d’una perspectiva androcèntrica, el
necessari abordatge de propostes, prevenció i accions contra les
violències masclistes que afecten física i emocionalment les
dones que en pateixen, abordar la sobremedicalització, la salut
mental, desresponsabilitzar les dones davant la manca de salut,..

També hem pogut identificar diferents projectes que s’estan
realitzant en els nostres barris que tenen a veure amb la salut
amb incidència especialment en les dones, com son algunes
sorgides dels espais de salut comunitària, com son les Taules de
Salut Comunitàries (passejades, radars, protocol contra les
violències masclistes, jornada desmedicalització, tallers
PIAD,...)

En un inici va sorgir la idea de separar determinants per franges
d’edat, però finalment ho vàrem descartar. Hi ha diferents causes
que en emmalalteixen les dones que son intergeneracionals, tot i
que l’abordatge sigui divers segons la franja d’edat.

» 02. Avaluació dels objectius de la I Jornada

a. Com s’ha explicat en la introducció no hi ha elements a partir
dels que realitzar l’avaluació de la I Trobada doncs no es va
treballar sobre aquesta temàtica.

b. No obstant això, durant aquest darrers anys, des de
l’ajuntament s’han posat eines en pro de la salut de les dones:
amb tot un ventall de recursos oferts des del PIAD, aixecant
l’espai de coordinació que és el Circuit BCN contra la violència
masclista a Gràcia, tota la lluita en pro de la Barcelona
antimasclista / Gràcia antimasclista amb la pionera Taula del
Protocol contra les violències masclistes a la Festa Major,
ampliada a Foguerons i la revetlla de Sant Joan. S’han aprovat
mesures adreçades específicament a les dones com la Mesura conta
la feminització de la pobresa, La estratègia compartida de salut
sexual i reproductiva,.. També hi ha projectes sorgits dels
espais comunitaris, com passejades, Veïnes x Veïnes,...

c. Hi ha molt de recorregut a fer. Molts espais de treball,
dificultats, desigualtats arrossegades des de ... sempre, també
en el camp de la salut de les dones i que cal veure com es
reverteixen, també treballant des del territori, és a dir des
dels nostres barris i districte.

» 03. Reptes de futur

a. Solitud o soledat. Promoure, estimular i consolidar projectes
orientats a dones grans i/o que son usuàries fonamentalment les
dones. Posta en marxa del projecte Vila Veïna, projectes de salut
comunitària (estendre i ampliar el projecte veïnes x veïnes, que
a Gràcia ha arrencat al barri de La Salut), reforçar el projecte
RADARS, fer protagonistes les veïnes, caminades, escoles de
salut,...

b. Cures. La pandèmia ha posat focus de manera ben concreta sobre
les cures, la seva importància, i el treball imprescindible que
son en les diferents etapes de la vida tan per a les cuidadores
com per les persones cuidades. Cal treball en dos direccions.

b.1 Les cures en tant que atenció a les persones que ho
necessiten (persones grans, infants, persones vulnerables,
discapacitats,...) amb recursos des de lo públic (Vila Veïna,
ampliació àpats en companyia,...), acompanyar i donar suport a
les xarxes comunitàries,...

b.2 L’atenció i cura cap a les persones cuidadores (tan
remunerades com no). Sensibilitzat sobre el paper de les
cuidadores, on la gran majoria son dones. Amb tallers, informació
sobre recursos, antena del Barcelona Cuida,...

c. Patiment emocional i salut mental. Per abordar-ho i fer-hi
front s’estan facilitant eines, més en aquests darrers temps que
amb els que els efectes de la pandèmia està fent estralls en la
salut mental i el patiment emocional d’una important part de la
població. En el cas de les dones la tendència és a la
sobremedicalització com a resposta a uns diagnòstics que en molts
casos el que més necessiten és escolta, acompanyament, suport
comunitari,.... Hi ha diferents recursos i espais des dels que
cal treballar: Taula de Salut Mental de Gràcia, programa de
prevenció del suïcidi, projecte de l’atenció psicològica a
l’atenció primària, l'espai “Konsulta'm”, PIAD,...

d. Violències masclistes. L’abordatge cal de manera
intergeneracional, tot i volem incidir preferentment amb les
joves –violències digitals-. Amb la consolidació de les
actuacions derivades del Protocol contra les violències
masclistes (punt lila informatiu, parelles itinerants, formació a
les comissions del carrers,..).

Propostes: Ampliar la sensibilització a la població i el suport a
les dones que necessitin l’aixopluc quan son a l’espai públic amb
la creació i posada en marxa de la xarxa de refugis lila, amb la
participació de comerços del districte. Propostes del Circuit
Violència Masclista.

e. Altres temes importants que han aparegut en el GdT Salut, que
semblaven calia posar-los sobre la taula perquè formin part de
l’anàlisi i treballs de la jornada.

e.1 Drets de les dones. Hi ha drets existents i que no es
garanteixen. Tenen nom i cognom: la interrupció voluntària de
l’embaràs en marc de la sanitat pública; dret d’accés a la
píndola del dia després, dret a un treball digne.

e.2 La pobresa. té efectes reals sobre la salut de les dones.
Repetim, la pandèmia sols ha fet visible allò que ja es patia en
la nostra societat (feminització de la pobresa, precarietat,
dificultats d’accés a l’habitatge,...). La incidència sobre les
dones és major. Els indicadors i estadístiques assenyalen que la
pobresa te rostre de dona. Segur que al nostre districte, també.